08/07/2009 | Administración LocalMunicipal
Val do Dubra
Anuncio aprobación definitiva estudo de detalle

ANUNCIO Anuncio de aprobación definitiva do estudo de detalle presentado por Manuel Iglesias Calviño para establecer novas aliñacións na parcela situada na rúa Entrepontes 17-Portomouro. A Xunta de Goberno Local, na súa sesión do día 25/06/2009, aprobou definitivamente o estudo de detalle de referencia segundo o proxecto redactado polo arquitecto Francisco Agustin Bobouh Di Donato. O acto de aprobación definitiva comunícase á Consellería de Política Territorial, Obras Públicas e Transportes con data 29/06/2009, conforme ao disposto no artigo 92.3 da Lei 9/2002, do 30 de decembro, modificada pola Lei 15/2004, de ordenación urbanística e protección do medio rural de Galicia, xunto coa documentación do artigo 66 do Regulamento de planeamento. Contra o presente acordo de aprobación definitiva poderá interpoñerse, dende o día seguinte á publicación deste anuncio, recurso potestativo de reposición ante o mesmo órgano que o adoptou, nun prazo dun mes, ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses. Poderá exercerse calquera outro que se estime procedente. De acordo co sinalado no artigo 92.2 da citada lei publíquese no BOP o texto da Normativa Urbanística aprobada que é a seguinte: SITUACIÓN E EMPRAZAMENTO: A parcela afectada polo estudo de detalle está situada ao norte do núcleo urbano de Portomouro, no nº 17 da rúa Entrepontes, sendo os seus lindeiros segundo os datos facilitados pola propiedade os seguintes: norte: camiño forestal; sur: pista de concentración parcelaria; leste: estrada Santiago-Carballo (rúa Entrepontes) e oeste. camiño forestal NORMATIVA URBANÍSTICA DE APLICACIÓN: O ámbito incluído no estudo de detalle atópase clasificado como solo urbano polas Normas Subsidiarias (NNSS) do Concello de Val do Dubra, sendo de aplicación a ordenanza de cidade xardín (CX), onde se sinalan as aliñacións que deben cumprir as edificacións a construir (plano 3). Antes da aprobación definitiva das NNSS de planeamento, a Deputación Provincial da Coruña realiza un expediente de expropiación para obras do proxecto de reforma, ampliación e afirmado da estrada CP 1914 Carballo-Santiago. Con este expediente establécese unha liña de dominio público para estradas segundo se sinala na documentación gráfica (plano 4). As liñas dos dous planos non se corresponden, por iso é necesaria a definición dunhas novas aliñacións que dean cumprimento tanto ás NNSS como a liña de dominio público sinalada pola expropiación da deputación. CRITERIOS DE ORDENACIÓN. PROPOSTA Ao tratarse dunha parcela dun único propietario e ao estar situada na parte norte do núcleo de Portomouro, no límite do solo urbano, establécese como nova aliñación para as futuras edificacións o límite da liña de dominio público segundo as expropiacións do ano 1995 da Deputación da Coruña. Na documentación gráfica que se acompaña sinálase a nova aliñación a seguir polas edificacións. XUSTIFICACIÓN DO CUMPRIMENTO DA LEI 8/1997 SOBRE ACCESIBILIDADE E SUPRESIÓN DE BARREIRAS: As vías públicas, zonas libres e demais espazos de uso público foron planificadas de forma que resulten accesibles, debendo polo tanto as urbanizacións que se executen, cumprir cos criterios básicos que establecen os artigos 5 a 8 da Lei 8/1997 sobre accesibilidade e o artigo 12 do Regulamento que o desenvolve. Val do Dubra, 29 de xuño de 2009 O alcalde Juan M. Baleato Iglesias